Document ID: 31987R3909

NEUVOSTON ASETUS (ETY) N:o 3909/87,
annettu 22 päivänä joulukuuta 1987,
hedelmä- ja vihannesjalostealan yhteisestä markkinajärjestelystä annetun asetuksen (ETY) N:o 426/86 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (),
ottaa huomioon talous- ja sosiaalikomitean lausunnon (),
sekä katsoo, että
yhteisö on sopimuspuolena kansainvälisessä yleissopimuksessa harmonoidusta tavarankuvaus- ja koodausjärjestelmästä, jäljempänä "harmonoitu järjestelmä", joka korvaa 15 päivänä joulukuuta 1950 tehdyn tavaroiden sijoittelua tullitariffien nimikkeisiin koskevan yleissopimuksen,
asetuksella (ETY) N:o 2658/87 () otetaan käyttöön 1 päivästä tammikuuta 1988 harmonoidun järjestelmän nimikkeistöön perustuva yhdistetty tavaranimikkeistö, joka täyttää sekä yhteisen tullitariffin että yhteisön ulkomaankaupan tilastoinnin vaatimukset,
tämän vuoksi olisi neuvoston asetuksessa (ETY) N:o 426/86 (), sellaisena kuin se on viimeksi muutettuna asetuksella (ETY) N:o 1928/87 (), esiintyvät tavaran kuvaukset ja tariffinimikkeet muotoiltava harmonoituun järjestelmään perustuvan yhdistetyn nimikkeistön termien mukaisiksi,
kuivattujen hedelmien tai kuivattujen hedelmien ja pähkinöiden sekoitukset voidaan luokitella niiden olennaisten ominaisuuksien mukaan tällä hetkellä voimassa olevan yhteisen tullitariffin 8 ryhmän eri alanimikkeisiin; yksinkertaistamiseksi yhdistetyssä nimikkeistössä on otettu käyttöön ainoastaan yksi alanimike, johon kuuluvat kaikki muut kuivattujen hedelmien tai kuivattujen hedelmien ja pähkinöiden sekoitukset; on suotavaa, että mainitut sekoitukset kuuluisivat asetuksen (ETY) N:o 426/86 soveltamisalaan, ja
useita hedelmä- ja vihannesjalostealan asetuksia on mukautettava uuden nimikkeistön käytön huomioon ottamiseksi; asetuksen (ETY) N:o 2658/87 15 artiklan nojalla voidaan tehdä ainoastaan puhtaasti teknisiä muutoksia; tämä vuoksi olisi säädettävä, että kaikki muut hedelmä- ja vihannesjalostealan yhteistä markkinajärjestelyä koskevien neuvoston ja komission asetusten mukautukset tehdään asetuksen (ETY) N:o 426/86 22 artiklassa säädettyä menettelyä noudattaen sillä edellytyksellä, että nämä mukautukset aiheutuvat yksinomaan harmonoidun järjestelmän käyttöönotosta,
ON ANTANUT TÄMÄN ASETUKSEN:
1 artikla Muutetaan asetus (ETY) N:o 426/86 seuraavasti:
1) Korvataan 1 artikla seuraavasti:
"1 artikla
1. Hedelmä- ja vihannesjalostealan yhteinen markkinajärjestely koskee seuraavia tuotteita:
()()()()() TAULUKON PAIKKA
2. Markkinointivuodet kestävät:
a) 10 päivästä toukokuuta 9 päivään toukokuuta yhdistetyn nimikkeistön alanimikkeeseen 2008 60 kuuluvien sokeriliemeen säilöttyjen kirsikoiden osalta;
b) 1 päivästä heinäkuuta 30 päivään kesäkuuta:
P alanimikkeeseen 0710 80 70 kuuluvien jäädytettyjen kuorittujen tomaattien, myös keitettyjen, osalta,
P alanimikkeeseen 0712 90 30 kuuluvien tomaattihiutaleiden osalta,
P nimikkeeseen 2002 kuuluvien valmistettujen tai säilöttyjen tomaattien osalta,
P alanimikkeeseen 2008 70 kuuluvien sokeriliemeen säilöttyjen persikoiden osalta,
P alanimikkeeseen 2009 50 kuuluvien tomaattimehujen osalta,
P alanimikkeeseen 0804 20 90 kuuluvien kuivattujen viikunoiden osalta;
c) 15 päivästä heinäkuuta 14 päivään heinäkuuta alanimikkeeseen 2008 40 kuuluvien sokeriliemeen säilöttyjen Williams-päärynöiden osalta;
d) 1 päivästä syyskuuta 31 päivään elokuuta:
P alanimikkeeseen 0806 20 kuuluvien kuivattujen viinirypäleiden osalta,
P alanimikkeeseen 0813 20 00 kuuluvien kuivatuista Ente-luumuista saatujen kuivattujen luumujen osalta.
Muiden tuotteiden markkinointivuosi vahvistetaan tarvittaessa 22 artiklassa säädettyä menettelyä noudattaen. Ensimmäisessä alakohdassa määriteltyjen markkinointivuosien keston muutoksista voidaan päättää samaa menettelyä noudattaen."
2) Korvataan 10 artiklan 7 kohta seuraavasti:
"7. Liitteessä III lueteltujen tuotteiden "lisätyn sokerin pitoisuutena" pidetään lukua, joka saadaan käyttämällä refraktometriä, kerrottuna nimikkeeseen 2008 kuuluvien tuotteiden osalta, lukuun ottamatta alanimikkeitä 2008 11 10, 2008 91 00, 2008 99 85 ja 2008 99 91, kertoimella 0,93 ja muiden tuotteiden osalta kertoimella 0,95, vähennettynä liitteen III sarakkeessa 2 annetulla luvulla."
3) Korvataan 11 artiklan 1 kohta seuraavasti:
P "1. Tukea myönnetään, jotta kolmansiin maihin voitaisiin viedä
P nimikkeeseen 1701 kuuluvaa valkoista sokeria ja raakasokeria,
P alanimikkeisiin 1702 30 51, 1702 30 59, 1702 30 91, 1702 30 99 ja 1702 40 90 kuuluvaa glukoosia ja glukoosisiirappia,
P alanimikkeisiin 1702 30 10, 1702 40 10, 1702 60 10 ja 1702 90 30 kuuluvaa isoglukoosia, ja
P alanimikkeeseen 1702 90 90 kuuluvaa juurikas- ja ruokosiirappia,
joita käytetään 1 artiklan 1 kohdan b alakohdassa luetelluissa tuotteissa.
Vahvistettu tuki myönnetään hakemuksesta."
4) Korvataan 17 artiklan 3 kohta seuraavasti:
"3. Jäsenvaltiot voivat kuitenkin säilyttää nimikkeeseen 2009 kuuluvien sitrushedelmämehujen osalta, lukuun ottamatta greippimehua, näiden kolmansista maista peräisin olevien tuotteiden tuontiin liittyvät toimenpiteet, joita sovellettiin 1 päivään tammikuuta 1975, muuttamatta niitä kuitenkaan ankarammiksi."
5) Korvataan liitteet I PIV tämän asetuksen liitteessä olevilla liitteillä.
2 artikla Komissio tekee asetuksen (ETY) N:o 426/86 22 artiklassa säädettyä menettelyä noudattaen hedelmä- ja vihannesjalostealan yhteistä markkinajärjestelyä koskeviin neuvoston tai komission asetuksiin tarvittavat mukautukset, jotka aiheutuvat tämän asetuksen 1 artiklan soveltamisesta.
3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Asetuksen 1 artiklaa sovelletaan 1 päivästä tammikuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1987.

Labels: 17
6